**Comunicat de presă**

**Situația drepturilor omului din România va fi examinată în cadrul Mecanismului de evaluare periodică universală**

**GENEVA (11 ianuarie 2018)** – Situația drepturilor omului din România va fi supusă examinării pentru a treia oară în cadrul Grupului de lucru al Mecanismului de evaluare periodică universală (EPU) al Consiliului ONU pentru Drepturile Omului. Examinarea va avea loc marți, 16 ianuarie 2018 în cadrul ședinței Grupului de lucru, ce va putea fi [urmărită în direct](http://webtv.un.org/).

România este unul din cele 14 state care vor fi examinate în cadrul sesiunii actuale a Grupului de lucru pentru EPU, care se va desfășura în perioada 15 – 26 ianuarie. [Prima și a doua examinare a României în cadrul mecanismului EPU](http://www.ohchr.org/EN/HRBodies/UPR/Pages/ROindex.aspx) a avut loc în mai 2008, respectiv în ianuarie 2013.

Examinarea are loc în baza a trei documente: 1) raportul național – informații prezentate de către Statul supus examinării; 2) informații conținute în rapoartele experților și grupurilor independente în domeniul drepturilor omului, cunoscute ca Proceduri Speciale, Organele Tratatelor în domeniul drepturilor omului sau alte mecanisme ONU; 3) informații prezentate de către alte părți interesate, inclusiv instituții naționale pentru drepturile omului, organizații regionale sau reprezentanți ai societății civile.

Cele trei rapoarte în baza cărora va fi examinată România în data de 16 ianuarie pot fi accesate la următoarea adresă: <http://www.ohchr.org/EN/HRBodies/UPR/Pages/ROindex.aspx>

**Locație**: Sala 20, Palatul Națiunilor, Geneva

**Data** **și ora** : 9.00 – 12.30, Marți, 16 ianuarie (ora locală din Geneva, GMT +1 oră)

EPU constituie o procedură unică, ce include examinarea periodică a situației drepturilor omului în toate cele 193 de state membre ale ONU. Din momentul primei ședințe care a avut loc în aprilie 2008, toate cele 193 de state membre ale ONU au fost examinate de două ori în cadrul primului și celui de-al doilea ciclu EPU. Examinarea din cadrul celui de-al treilea ciclu are ca scop din nou evidențierea pașilor urmați de către state pentru implementarea recomandărilor primite și asumate în cadrul examinărilor anterioare, precum și evidențierea evoluției recente a drepturilor omului la nivel național.

Şeful delegaţiei România va fi domnul Alexandru Victor Micula, Secretar de Stat, Ministerul Afacerilor Externe.

Cele trei state care vor exercita funcția de raportori („troika”) cu privire la examinarea României sunt: Nigeria, Irak si Ucraina.

Sesiunea va fi **transmisă în direct** la următoarea adresă: <http://webtv.un.org>

Lista oratorilor și discursurile ce vor fi pronunțate în cadrul examinării României vor fi disponibile pe pagina Extranet a mecanismului EPU la următoarea adresă: <https://extranet.ohchr.org/sites/upr/Sessions/29session/Romania/Pages/default.aspx>

Conform programului Grupului de lucru EPU, recomandările formulate la adresa României vor fi adoptate la ora 16.00 în data de 19 ianuarie. Statul supus examinării are posibilitatea de a-și face cunoscută poziția cu privire la recomandările primite în cadrul acestei examinări. Recomandările vor fi publicate anticipat pe parcursul aceleiași zile.

SFARSIT

*Pentru mai multe informații și solicitări mass-media, vă rugăm să contactați : Rolando Gómez ( +41 (0) 22 917 9711 /* *rgomez@ohchr.org**), Sarah Lubbersen ( +41 (0) 22 917 9689 /* *slubbersen@ohchr.org**) sau Cédric Sapey ( +41 (0) 22 917 9751 /* *csapey@ohchr.org**)*

*Pentru mai multe informații despre examinarea periodică universală,* *vă rugăm să vizitați:* [www.ohchr.org/hrc/upr](http://www.ohchr.org/hrc/upr)

***Pentru site-urile dvs. de știri și social media:*** *Conținutul multimedia și mesajele-cheie referitoare la comunicatele noastre de știri sunt disponibile pe UN Human Rights, canalele media sociale, enumerate mai jos. Vă rugăm să ne etichetați folosind:*

**Facebook:** <https://www.facebook.com/UNHRC>

**Twitter:** <https://twitter.com/UN_HRC>

**YouTube:**  <https://www.youtube.com/c/UNHumanRightsCouncil>